Sparnas (dalinys)

Sparnas () – aviacijos dalinys kai kurių šalių karinėje aviacijoje.

JAV karinėje aviacijoje sparną sudaro 6 ar daugiau eskadrilių, jis atitinka aviacijos brigadą. Didžiosios Britanijos aviacijoje sparną sudaro 2-4 eskadrilės, jis atitinka aviacijos pulką.

 Sparnai Didžiosios Britanijos aviacijoje 

 Istorija 
1912 m. buvo įkurtas Britanijos Karališkasis Aviacijos korpusas (British Royal Flying Corps, RFC). Jis turėjo būti bendras tiek Britanijos laivynui, tiek armijai. Korpusas buvo padalintas į dvi dalis, kurios buvo pavadintos Karinis sparnas (Military Wing, priskirtas armijai) ir Laivyno sparnas (Navy Wing, priskirtas laivynui). Kiekvienas sparnas buvo sudarytas iš eskadrilių.

1914 m. Laivyno sparnas tapo Karališkąja Laivyno Oro tarnyba (Royal Naval Air Service) ir tapo nepriklausomu nuo Karališkojo Aviacijos korpuso. 1915 m. Karališkasis Aviacijos korpusas ėmė plėstis, todėl reikėjo sukurti dalinius, kurie turėjo jungti eskadriles. Šiuos naujuosius dalinius ėmė vadinti sparnais (wings).

1918 m. Karališkasis Aviacijos korpusas buvo sujungtas su Karališkąja Laivyno Oro tarnyba ir tapo Karališkosiomis Oro pajėgomis (Royal Air Force, RAF), kuriose sparnai ir toliau liko dalinių rangu.

 Dabartis 
Daugelyje Britų Sandraugos šalių sparną sudaro 3-4 eskadrilės. Sparnai jungiami į grupes. Anksčiau sparnams vadovaujantis karininkas turėdavo laipsnį Wing Commander 'sparno vadas', kuris atitinka papulkininkį ar pulkininką leitenantą, dabar sparnui gali vadovauti ir Group Captain (dabar atitinka pulkininką).

Britų sparnas (wing) atitinka kitų šalių aviacijos grupes (pvz.,  ar ). Sparnas atitinka kitų kariuomenės rūšių batalioną. Sparnais vadinami ir Britanijos karinių oro pajėgų bataliono rango antžeminiai daliniai. Sparnais vadinami ir Britanijos karinių oro bazių (RAF stations) administraciniai padaliniai.

Kanados karinės oro pajėgos naudoja kitokią aviacijos dalinių skirstymo sistemą, kuri atitinka JAV sistemą.

 Sparnai JAV ginkluotosiose pajėgose 

 Karinės oro pajėgos 
JAV Karinėse Oro pajėgose aviacijoje sparnams vadovauja pulkininkai, kai kuriems – brigados generolai. Pagal dydį atitinka brigadą.
Sparnas paprastai bazuojasi vienoje aviacijos bazėje. Sparną (vadinamoji Combat Wing Organization) sudaro:
 Štabas
 4 grupės:
 operacijų grupė (operations group)
 priežiūros grupė (maintenance group)
 medicininė grupė (medical group)
 misijų palaikymo grupė (mission support group)

2006 m. rugsėjo mėnesį JAV KOP turėjo 120 sparnų (jų tarpe – 57 pilotuojamų lėktuvų sparnus). Sparnai gali būti sudaryti tik iš priežiūros ar palaikymo grupių, tuomet jie būna antžeminiai, neskraidantys.

Kartais sudaromi ekspediciniai sparnai (Air Expeditionary Wings), kurie sprendžia konkrečius uždavinius ir gali bazuotis vienoje bazėje, karo teatre ar visame pasaulyje.

 Karinės jūrų laivynas 
JAV Kariniame Jūrų laivyne sparną sudaro 2 ar daugiau eskadrilių, besibazuojančių sausumos aerodromuose.
Lėktuvnešio sparną (Carrier air wing) ar lėktuvnešio grupę (Carrier Air Group) sudaro 7 eskadrilės (4 naikintuvų ar naikintuvų bombonešių).

 Jūrų pėstininkų korpusas 
JAV Jūrų pėstininkų korpuse sparną sudaro mažiausiai dvi grupės ir jų eskadrilės ir paramos padaliniai.

Kategorija:Kariniai daliniai